Diari Oficial de la Generalitat Valenciana


Sumari del DOGV 5766, del 20-05-2008 (2008/6268)

ACORD de 16 de maig de 2008, del Consell, constituït com a Junta General d'Accionistes, amb el caràcter d'Universal, de l'Institut per a l'Acreditació i Avaluació de les Pràctiques Sanitàries, SA (INACEPS).
--------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5766

Data del DOGV
:   20-05-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/6268


Data del document
:   15-05-2008

Organisme emissor
:   Conselleria de Presidència

Tipus de document
:   Acord

Anàlisi jurídica

 Descriptors 

:   * Institut per a l'Acreditació i Avaluació de Les Pràctiques Sanitàries
    * societat anònima
    * comptabilitat pública
    * reglament intern
    * legislació

ACORD de 16 de maig de 2008, del Consell, constituït com a Junta General d'Accionistes, amb el caràcter d'Universal, de l'Institut per a l'Acreditació i Avaluació de les Pràctiques Sanitàries, SA (INACEPS). [2008/6268]  
El Consell, en la reunió del dia 16 de maig de 2008, va adoptar l'acord següent:  
El Consell, reunit a Valencia el dia 16 de maig de 2008, com a Junta Universal d'Accionistes de l'Institut per a l'Acreditació i Avaluació de les Pràctiques Sanitàries, SA (INACEPS), accepta els punts següents com a orde del dia de la reunió:  
1r. Reducció del capital i augment simultani del capital.  
2n. Modificació de l'article 7 dels estatuts.  
3r. Autorització a tots els membres del Consell d'Administració perquè qualsevol d'ells, indistintament, puga dur a terme tots els actes necessaris per a l'execució dels punts de l'orde del dia anteriors, atorgant per a això les escriptures públiques corresponents i instant-ne la inscripció en el Registre Mercantil.  
4t. Autorització al secretari del Consell d'Administració per a certificar el contingut de l'acta d'esta Junta Universal d'Accionistes i els acords que s'hi prenen.  
Com que es tracta d'una empresa pública de la Generalitat, i n'és l'únic soci, es troba present tot el capital social.  
Per això, després de la deliberació oportuna i com que no hi ha intervencions de què se sol·licite constància, com a Junta Universal d'Accionistes de l'Institut per a l'Acreditació i Avaluació de les Pràctiques Sanitàries, SA, el Consell, per unanimitat,  
ACORDA  
Primer  
La Junta acorda la reducció del capital social en 180.300 euros, és a dir, a zero euros, amb la finalitat de restablir l'equilibri entre el capital i el patrimoni de la societat disminuït com a conseqüència de pèrdues.  
S'aprova en este mateix acte el balanç que servix de base a l'operació, de data 30 de setembre de 2007, i que ha sigut verificat per la companyia auditora de la societat TAM Auditores Asociados, SL.   
La reducció del capital es du a terme per mitjà de l'amortització de les 600 accions que componen el capital social.  
Simultàniament, i en el mateix acte, s'acorda augmentar el capital social en la xifra de 150.000 euros, per mitjà de l'emissió de 600 noves accions nominatives de dos-cents cinquanta (250) euros cada una de valor nominal, totes de la mateixa classe i sèrie, i numerades correlativament des del número 1 al 600, ambdós inclosos, amb els mateixos drets polítics i econòmics que les anteriors des del dia de hui.  
L'augment el subscriu íntegrament en este acte l'únic soci -la Generalitat-, i es desembossarà el capital en el termini màxim d'un mes per mitjà de l'aportació de 150.000 euros en efectiu, que s'ingressaran en la caixa social, per al depòsit en el compte corrent de la societat.  
Segon  
Com a conseqüència de l'acord anterior, s'acorda modificar l'article 7 dels estatuts socials, que queda redactat de la manera següent:  
«Article 7. Capital social i accionariat  
El capital social es fixa en cent cinquanta mil (150.000) euros. Està dividit en 600 accions, de 250 euros de valor nominal cada una, de la mateixa classe i sèrie, i numerades correlativament a partir de la unitat.  
Les accions són nominatives, estan representades per títols i es preveu l'emissió de títols múltiples.  
Totes i cada una de les accions i, conseqüentment el capital social, estan subscrites i desembossades íntegrament. Cada acció dóna dret a un vot».  
Tercer  
Autoritzar tots els membres del Consell d'Administració perquè qualsevol d'ells, indistintament, puga fer tots els actes necessaris per a l'execució dels punts anteriors de l'orde del dia, atorgar per a això les escriptures públiques corresponents i instar-ne la inscripció en el Registre Mercantil.  
Quart  
Autoritzar el secretari del Consell d'Administració per a certificar el contingut de l'acta d'esta Junta Universal d'Accionistes i els acords que s'hi prenen.  
Estos acords es transcriuen literalment.  
Con que no s'han debatut més assumptes que els designats en l'orde del dia, s'aprova esta acta de la reunió de la Junta Universal d'Accionistes de l'Institut per a l'Acreditació i Avaluació de les Pràctiques Sanitàries, SA.  
Valencia, 16 de maig de 2008  
El vicepresident primer i secretari del Consell,  
VICENTE RAMBLA MOMPLET